phoneee/thai-legal-corpus huggingface dataset:
ประกาศการท่าเรือแห่งประเทศไทยประกาศการท่าเรือแห่งประเทศไทยเรื่องการเรียกเก็บค่าภาระสินค้าอันตรายประเภทที่ ๙ สารอันตรายเบ็ดเตล็ดและอันตรายต่อสิ่งแวดล้อมและสินค้าปอ ฝ้าย นุ่น ของท่าเรือกรุงเทพ[๑] โดยที่องค์การทางทะเลระหว่างประเทศ (International Maritime Organization : IMO) ได้กำหนดให้สินค้าที่เป็นเครื่องยนต์ที่สันดาปภายใน หรือเครื่องยนต์หรือยานพาหนะที่ทำงานด้วยการใช้ก๊าซไวไฟหรือของเหลวไวไฟ หรือเซลล์เชื้อเพลิง (Fuel Cell) เป็นสินค้าอันตรายประเภทที่ ๙ สารอันตรายเบ็ดเตล็ดและอันตรายต่อสิ่งแวดล้อมหมายเลขสหประชาชาติ ๓๑๖๖ (United Nation Number : UN No.3166)ซึ่งได้กำหนดไว้ในประมวลข้อบังคับว่าด้วยการขนส่งสินค้าอันตรายทางทะเลระหว่างประเทศส่วนที่๓ บทที่ ๓.๒ (International Maritime Dangerous Goods Code : IMDG Code Part 3 Chapter 3.2)และเพื่อให้การให้บริการในการฝากเก็บสินค้าอันตรายประเภทที่ ๙ และสินค้าปอ ฝ้ายนุ่น เป็นไปด้วยความเรียบร้อย สะดวกรวดเร็วสอดคล้องกับข้อกำหนดเกี่ยวกับการขนส่งสินค้าอันตรายทางทะเลระหว่างประเทศและจูงใจผู้ใช้บริการ อาศัยอำนาจตามความในมาตรา ๓๒ (๒)แห่งพระราชบัญญัติการท่าเรือแห่งประเทศไทย พ.ศ. ๒๔๙๔ ผู้อำนวยการการท่าเรือแห่งประเทศไทยจึงให้ดำเนินการดังนี้ข้อ ๑ ยกเลิก๑.๑ ประกาศการท่าเรือแห่งประเทศไทย ลงวันที่ ๑๘ พฤศจิกายน ๒๕๔๕ เรื่องการคิดค่าภาระตู้สินค้าบรรจุสินค้าอันตรายประเภทที่ ๙ สารอันตรายเบ็ดเตล็ด๑.๒ ประกาศการท่าเรือแห่งประเทศไทย ลงวันที่ ๒๕ มีนาคม ๒๕๔๖ เรื่องการคิดค่าภาระฝากตู้สินค้า FCL ที่บรรจุสินค้าปอ ฝ้าย นุ่นข้อ ๒ ให้เรียกเก็บค่าภาระสินค้าอันตรายที่เป็นเครื่องยนต์ที่สันดาปภายในหรือเครื่องยนต์หรือยานพาหนะที่ทำงานด้วยการใช้ก๊าซไวไฟ หรือของเหลวไวไฟหรือเซลล์เชื้อเพลิง ซึ่งเป็นสินค้าอันตรายประเภทที่ ๙ UN No.3166เช่นเดียวกับสินค้าทั่วไปตามที่กำหนดไว้ในอัตราค่าภาระท่าเรือกรุงเทพข้อ ๓ ให้เรียกเก็บค่าภาระตู้สินค้าที่ไม่มีการเปิดตู้นำสินค้าออกหรือบรรจุเข้าตู้สินค้าในเขตศุลกากรท่าเรือกรุงเทพ(Full Container Load : FCL) ที่บรรจุสินค้าอันตรายประเภทที่ ๙ หรือบรรจุสินค้าปอฝ้าย นุ่นเช่นเดียวกับตู้บรรจุสินค้าทั่วไปตามที่กำหนดไว้ในอัตราค่าภาระท่าเรือกรุงเทพข้อ ๔ ให้เรียกเก็บค่าภาระตู้สินค้าที่บรรจุสินค้าทั่วไปที่มีการรมยาซึ่งตามIMDG Code กำหนดเป็นสินค้าอันตรายประเภทที่ ๙ UN No.3359 เช่นเดียวกับตู้บรรจุสินค้าทั่วไปตามที่กำหนดไว้ในอัตราค่าภาระท่าเรือกรุงเทพข้อ ๕ การดำเนินการด้านเอกสารตามข้อ๒ ข้อ ๓ และข้อ ๔ ให้ปฏิบัติตามระเบียบการท่าเรือแห่งประเทศไทยว่าด้วยวิธีปฏิบัติเกี่ยวกับการนำเข้าและส่งออกสินค้าอันตรายของท่าเรือกรุงเทพ ฉบับที่ใช้อยู่ในปัจจุบันและระเบียบ คำสั่ง ประกาศหรือหลักปฏิบัติของการท่าเรือแห่งประเทศไทยอื่นที่เกี่ยวข้องข้อ ๖ ในการรับมอบเก็บรักษา และส่งมอบสินค้า และ/หรือตู้สินค้าตามข้อ ๒ และข้อ ๔ ให้ปฏิบัติเช่นเดียวกับสินค้าทั่วไปส่วนข้อ ๓ ให้ปฏิบัติตามระเบียบการท่าเรือแห่งประเทศไทย ว่าด้วยวิธีปฏิบัติเกี่ยวกับการนำเข้าและส่งออกสินค้าอันตรายของท่าเรือกรุงเทพฉบับที่ใช้อยู่ในปัจจุบันทั้งนี้ ตั้งแต่วันที่ ๑ ตุลาคม ๒๕๕๔ เป็นต้นไปประกาศณ วันที่ ๑๒ กันยายน พ.ศ. ๒๕๕๔เฉลิมชัยมีคุณเอี่ยมผู้อำนวยการการท่าเรือแห่งประเทศไทยปริยานุช/ผู้จัดทำ๙ พฤศจิกายน๒๕๕๔ชาญ/ผู้ตรวจ๑๖ พฤศจิกายน๒๕๕๔[๑] ราชกิจจานุเบกษาเล่ม ๑๒๘/ตอนพิเศษ ๑๓๐ ง/หน้า ๓๑/๒ พฤศจิกายน ๒๕๕๔
ประกาศเจ้าพนักงานจราจรจังหวัดประจวบคีรีขันธ์ประกาศเจ้าพนักงานจราจรจังหวัดประจวบคีรีขันธ์เรื่องการอนุญาตให้วาง ตั้ง ยื่น หรือแขวนสิ่งใด และห้ามรถทุกชนิดเดิน[๑] ด้วย วัดธรรมิการามวรวิหารได้กำหนดจัดงานตักบาตรเทโวประจำปี ๒๕๕๒ ขึ้นในระหว่างวันที่ ๒๘ กันยายน ๒๕๕๒ถึงวันที่ ๗ ตุลาคม ๒๕๕๒ฉะนั้น เพื่อให้การจัดงานดังกล่าวเป็นไปด้วยความปลอดภัยและสะดวกในการจราจร อาศัยอำนาจตามมาตรา ๑๑๔ และมาตรา ๑๓๙ (๑) และ (๔)แห่งพระราชบัญญัติจราจรทางบก พุทธศักราช ๒๕๒๒ผู้บังคับการตำรวจภูธรจังหวัดประจวบคีรีขันธ์ในฐานะเจ้าพนักงานจราจรจังหวัดประจวบคีรีขันธ์ จึงออกประกาศไว้ ดังนี้ข้อ ๑อนุญาตให้วาง ตั้ง ยื่นหรือแขวนสิ่งของหรือสินค้าพื้นเมืองบนถนนปิ่นอนุสรณ์ ในช่องทางเดินรถทิศตะวันออกและทิศตะวันตกตั้งแต่ทางแยกตัดกับถนนประจวบคีรีขันธ์ ถึงสะพานบางนางรมข้อ ๒อนุญาต ให้วาง ตั้ง ยื่นหรือแขวนสิ่งของหรือสินค้าพื้นเมืองบนถนนสละชีพ ในช่องทางเดินรถด้านทิศตะวันออกตั้งแต่ทางแยกตัดกับถนนประจวบคีรีขันธ์ ถึงทางแยกตัดกับถนนก้องเกียรติข้อ ๓ห้ามรถทุกชนิดเดิน ในถนนปิ่นอนุสรณ์ตั้งแต่สี่แยกตัดกับถนนประจวบคีรีขันธ์ ถึงสะพานบางนางรมข้อ ๔กำหนดให้เดินรถได้ทางเดียวจากทิศใต้ไปยังทิศเหนือในถนนสละชีพ ตั้งแต่ทางแยกตัดกับถนนก้องเกียรติถึงทางแยกตัดกับถนนประจวบคีรีขันธ์ข้อ ๕ให้ผู้กำกับการสถานีตำรวจภูธรเมืองประจวบคีรีขันธ์รับผิดชอบประสานผู้เกี่ยวข้องเพื่อมิให้เกิดปัญหาด้านการจราจรหรือความไม่สะดวกต่อประชาชนโดยทั่วไปข้อ ๖ประกาศนี้ ใช้บังคับตั้งแต่วันที่ ๒๘กันยายน ๒๕๕๒ ถึงวันที่ ๗ ตุลาคม ๒๕๕๒ประกาศณ วันที่ ๒ กันยายน พ.ศ. ๒๕๕๒พลตำรวจตรีรุ่งโรจน์ แสงคร้ามผู้บังคับการตำรวจภูธรจังหวัดประจวบคีรีขันธ์เจ้าพนักงานจราจรจังหวัดประจวบคีรีขันธ์ปริยานุช/ผู้จัดทำ๒๘ตุลาคม ๒๕๕๒นันท์นภัสร์/ตรวจ๒๘ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๕๖ ง/หน้า ๗๖/๒๑ ตุลาคม ๒๕๕๒
คำพิพากษาศาลฎีกาที่ 851/2465หลักกฎหมาย: สัญญา สัญญาประกันตัว จำเลยในคดีอาญา แปลสัญญาข. ทำสัญญารับประกันตัวจำเลยต่อศาล ฉ. จำเลยหลบหนีไปคนหนึ่ง อ.ผู้ประกันส่งตัวไม่ได้ศาลจังหวัดจึงให้ปรับ อ.นายประกัน ศาลอุทธรณ์ข้าหลวงพิเศษตัดสินยืน อ.ฎีกาว่าสัญญาประกันสิ้นอายุแต่เมื่อศาลจังหวัดได้ตัดสินปล่อยจำเลยแล้ว ศาลฎีกาวินิจฉัยว่า ถ้อยคำในหนังสือประกันได้กล่าวไว้ชัดว่า"ประกันในระหว่างความเรื่องนี้ ถ้าจำเลย ๖ คนในคดีนี้หลบหลีกหนีหาย ศาลจะเอาตัวมาพิจารณาบังคับบัญชาไม่ได้เมื่อใด ข้าพเจ้ายอมรับผิดชอบใช้ทรัพย์เปนจำนวนเงินคนหนึ่ง ๔๐๐ บาท ๖ คนเป็นเงิน ๒๔๐๐ บาท " ดังนี้เมื่อคดียังไม่ถึงที่สุดต้องนับว่าอยู่ในระหว่างความจึงตัดสินยืนตามคำสั่งศาลล่าง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 851/2465อัยการระยองโจทก์นายกิ๋มกับพวกล.สัญญา สัญญาประกันตัว จำเลยในคดีอาญา แปลสัญญาข. ทำสัญญารับประกันตัวจำเลยต่อศาล ฉ. จำเลยหลบหนีไปคนหนึ่ง อ.ผู้ประกันส่งตัวไม่ได้ศาลจังหวัดจึงให้ปรับ อ.นายประกัน ศาลอุทธรณ์ข้าหลวงพิเศษตัดสินยืน อ.ฎีกาว่าสัญญาประกันสิ้นอายุแต่เมื่อศาลจังหวัดได้ตัดสินปล่อยจำเลยแล้ว ศาลฎีกาวินิจฉัยว่า ถ้อยคำในหนังสือประกันได้กล่าวไว้ชัดว่า"ประกันในระหว่างความเรื่องนี้ ถ้าจำเลย ๖ คนในคดีนี้หลบหลีกหนีหาย ศาลจะเอาตัวมาพิจารณาบังคับบัญชาไม่ได้เมื่อใด ข้าพเจ้ายอมรับผิดชอบใช้ทรัพย์เปนจำนวนเงินคนหนึ่ง ๔๐๐ บาท ๖ คนเป็นเงิน ๒๔๐๐ บาท " ดังนี้เมื่อคดียังไม่ถึงที่สุดต้องนับว่าอยู่ในระหว่างความจึงตัดสินยืนตามคำสั่งศาลล่าง(มโน-นรเนติ-ศรี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ข. ทำสัญญารับประกันตัวจำเลยต่อศาล ฉ. จำเลยหลบหนีไปคนหนึ่ง อ.ผู้ประกันส่งตัวไม่ได้ศาลจังหวัดจึงให้ปรับ อ.นายประกัน ศาลอุทธรณ์ข้าหลวงพิเศษตัดสินยืน อ.ฎีกาว่าสัญญาประกันสิ้นอายุแต่เมื่อศาลจังหวัดได้ตัดสินปล่อยจำเลยแล้ว ศาลฎีกาวินิจฉัยว่า ถ้อยคำในหนังสือประกันได้กล่าวไว้ชัดว่า"ประกันในระหว่างความเรื่องนี้ ถ้าจำเลย ๖ คนในคดีนี้หลบหลีกหนีหาย ศาลจะเอาตัวมาพิจารณาบังคับบัญชาไม่ได้เมื่อใด ข้าพเจ้ายอมรับผิดชอบใช้ทรัพย์เปนจำนวนเงินคนหนึ่ง ๔๐๐ บาท ๖ คนเป็นเงิน ๒๔๐๐ บาท " ดังนี้เมื่อคดียังไม่ถึงที่สุดต้องนับว่าอยู่ในระหว่างความจึงตัดสินยืนตามคำสั่งศาลล่าง ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 851/2465อัยการระยองโจทก์นายกิ๋มกับพวกล.สัญญา สัญญาประกันตัว จำเลยในคดีอาญา แปลสัญญาข. ทำสัญญารับประกันตัวจำเลยต่อศาล ฉ. จำเลยหลบหนีไปคนหนึ่ง อ.ผู้ประกันส่งตัวไม่ได้ศาลจังหวัดจึงให้ปรับ อ.นายประกัน ศาลอุทธรณ์ข้าหลวงพิเศษตัดสินยืน อ.ฎีกาว่าสัญญาประกันสิ้นอายุแต่เมื่อศาลจังหวัดได้ตัดสินปล่อยจำเลยแล้ว ศาลฎีกาวินิจฉัยว่า ถ้อยคำในหนังสือประกันได้กล่าวไว้ชัดว่า"ประกันในระหว่างความเรื่องนี้ ถ้าจำเลย ๖ คนในคดีนี้หลบหลีกหนีหาย ศาลจะเอาตัวมาพิจารณาบังคับบัญชาไม่ได้เมื่อใด ข้าพเจ้ายอมรับผิดชอบใช้ทรัพย์เปนจำนวนเงินคนหนึ่ง ๔๐๐ บาท ๖ คนเป็นเงิน ๒๔๐๐ บาท " ดังนี้เมื่อคดียังไม่ถึงที่สุดต้องนับว่าอยู่ในระหว่างความจึงตัดสินยืนตามคำสั่งศาลล่าง(มโน-นรเนติ-ศรี)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศกระทรวงการคลังประกาศกระทรวงการคลังเรื่องการเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ในปีงบประมาณพ.ศ. ๒๕๕๓ (ครั้งที่ ๒) ให้กับธนาคารออมสินวันที่ ๑๘สิงหาคม ๒๕๕๖[๑] ด้วยกระทรวงการคลังได้อาศัยอำนาจตามความในมาตรา ๑๐ มาตรา ๑๔ และมาตรา๒๔ แห่งพระราชบัญญัติการบริหารหนี้สาธารณะ พ.ศ. ๒๕๔๘ซึ่งแก้ไขเพิ่มเติมโดยพระราชบัญญัติการบริหารหนี้สาธารณะ (ฉบับที่ ๒) พ.ศ. ๒๕๕๑ออกประกาศกระทรวงการคลัง เรื่องการกู้เงินโดยการออกตั๋วสัญญาใช้เงินเพื่อการบริหารหนี้ ในปีงบประมาณ พ.ศ. ๒๕๕๓(ครั้งที่ ๒) ให้กับธนาคารออมสิน ลงวันที่ ๑๗ กุมภาพันธ์ ๒๕๕๓ จำนวน ๖,๐๐๐ ล้านบาท แบ่งเป็น ๒ วงเงิน วงเงินละ ๓,๐๐๐ล้านบาท อายุ ๖ ปี อัตราดอกเบี้ยร้อยละ ๑.๔๙ ต่อปี และ ๑.๕๐ ต่อปี ตามลำดับซึ่งตามข้อ ๔ วรรคสอง ของประกาศกระทรวงการคลัง ลงวันที่ ๑๗ กุมภาพันธ์ ๒๕๕๓กระทรวงการคลังจะเปลี่ยนแปลงอัตราดอกเบี้ยเงินกู้ในวันที่ ๑๘ กุมภาพันธ์ และวันที่๑๘ สิงหาคม ของทุกปีโดยคำนวณจากอัตราดอกเบี้ยอัตราต่ำสุดของอัตราดอกเบี้ยเงินฝากประจำ ๖ เดือนประเภทบุคคลธรรมดา เฉลี่ย ๗ วัน ของธนาคารพาณิชย์ขนาดใหญ่ (FDR) ๔ แห่ง บวกร้อยละ ๐.๗๙ ต่อปี และ ๐.๘๐ ต่อปี ตามลำดับ และเมื่อวันที่ ๑๘กุมภาพันธ์ ๒๕๕๖ได้มีการเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ ในปีงบประมาณพ.ศ. ๒๕๕๓ (ครั้งที่ ๒) ให้กับธนาคารออมสินเป็นร้อยละ ๒.๘๔๐ ต่อปี และร้อยละ ๒.๘๕๐ต่อปี ตามลำดับเพื่อให้อัตราดอกเบี้ยเงินกู้เป็นไปตามเงื่อนไขที่กำหนดในประกาศกระทรวงการคลังลงวันที่ ๑๗ กุมภาพันธ์ ๒๕๕๓ ดังกล่าวจึงเปลี่ยนแปลงอัตราดอกเบี้ยตั๋วสัญญาใช้เงินเพื่อการบริหารหนี้ ในปีงบประมาณ พ.ศ.๒๕๕๓ (ครั้งที่ ๒) ให้กับธนาคารออมสินจากอัตราดอกเบี้ยร้อยละ ๒.๘๔๐ ต่อปี และร้อยละ๒.๘๕๐ ต่อปี เป็นร้อยละ ๒.๗๗๘ ต่อปี และร้อยละ ๒.๗๘๘ ต่อปี ตามลำดับ ทั้งนี้ ตั้งแต่วันที่ ๑๘ สิงหาคม ๒๕๕๖เป็นต้นไปประกาศณ วันที่ ๑๔ สิงหาคม พ.ศ. ๒๕๕๖พงษ์ภาณุเศวตรุนทร์รองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนปลัดกระทรวงการคลังปริยานุช/ผู้จัดทำ๓ กันยายน ๒๕๕๖อุษมล/ผู้ตรวจ๑๐ กันยายน๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๐๘ ง/หน้า ๙/๒๙ สิงหาคม ๒๕๕๖
คำพิพากษาศาลฎีกาที่ 651/2518หลักกฎหมาย: ศาลพิพากษาให้จำเลยคืนรถยนต์กับใช้ค่าเสียหาย 3,000 บาทระหว่างอุทธรณ์โจทก์จำเลยร้องขอให้ศาลอุทธรณ์พิพากษาตามยอมที่โจทก์จำเลยนำมายื่นต่อศาลชั้นต้นเพื่อส่งไปศาลอุทธรณ์ทำยอมแต่จำเลยไม่ไปศาลและโจทก์ไม่ประสงค์ทำยอมตามที่ขอไว้ศาลอุทธรณ์พิพากษาคดีถึงที่สุดแล้วจำเลยต้องทำตามคำบังคับ เรื่องสัญญายอมความเป็นเรื่องนอกศาลจำเลยอ้างให้งดบังคับคดีไม่ได้ โจทก์รับต่อศาลว่าได้รับรถคืนแล้ว หนี้ประการนี้จึงระงับไป แต่หนี้ใช้ค่าเสียหายตามคำพิพากษายังต้องบังคับต่อไป ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 651/2518นายมานะ คำมูลนาโจทก์นายนิยม กองแก้วจำเลย ป.วิ.พ. ม. 292 ศาลพิพากษาให้จำเลยคืนรถยนต์กับใช้ค่าเสียหาย 3,000 บาทระหว่างอุทธรณ์โจทก์จำเลยร้องขอให้ศาลอุทธรณ์พิพากษาตามยอมที่โจทก์จำเลยนำมายื่นต่อศาลชั้นต้นเพื่อส่งไปศาลอุทธรณ์ทำยอมแต่จำเลยไม่ไปศาลและโจทก์ไม่ประสงค์ทำยอมตามที่ขอไว้ศาลอุทธรณ์พิพากษาคดีถึงที่สุดแล้วจำเลยต้องทำตามคำบังคับ เรื่องสัญญายอมความเป็นเรื่องนอกศาลจำเลยอ้างให้งดบังคับคดีไม่ได้ โจทก์รับต่อศาลว่าได้รับรถคืนแล้ว หนี้ประการนี้จึงระงับไป แต่หนี้ใช้ค่าเสียหายตามคำพิพากษายังต้องบังคับต่อไป(อุดม ทันด่วน-พิชัย รชตะนันทน์-ชุ่ม สุนทรธัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุคำพิพากษา: ดูฉบับย่อฎีกาตัดสินเกี่ยวกับปัญหาข้อกฎหมายคำพิพากษาศาลฎีกาที่ 651/2518นายมานะ คำมูลนาโจทก์นายนิยม กองแก้วจำเลย ป.วิ.พ. ม. 292 ศาลพิพากษาให้จำเลยคืนรถยนต์กับใช้ค่าเสียหาย 3,000 บาทระหว่างอุทธรณ์โจทก์จำเลยร้องขอให้ศาลอุทธรณ์พิพากษาตามยอมที่โจทก์จำเลยนำมายื่นต่อศาลชั้นต้นเพื่อส่งไปศาลอุทธรณ์ทำยอมแต่จำเลยไม่ไปศาลและโจทก์ไม่ประสงค์ทำยอมตามที่ขอไว้ศาลอุทธรณ์พิพากษาคดีถึงที่สุดแล้วจำเลยต้องทำตามคำบังคับ เรื่องสัญญายอมความเป็นเรื่องนอกศาลจำเลยอ้างให้งดบังคับคดีไม่ได้ โจทก์รับต่อศาลว่าได้รับรถคืนแล้ว หนี้ประการนี้จึงระงับไป แต่หนี้ใช้ค่าเสียหายตามคำพิพากษายังต้องบังคับต่อไป(อุดม ทันด่วน-พิชัย รชตะนันทน์-ชุ่ม สุนทรธัย)แหล่งที่มากองผู้ช่วยผู้พิพากษาศาลฎีกาแผนกหมายเลขคดีดำศาลฎีกาหมายเลขคดีดำศาลชั้นต้นหมายเลขคดีแดงศาลชั้นต้นหมายเหตุ
ประกาศคณะกรรมการกํากับตลาดทุนที่ ทธ/ข/ด/น. 1/2552เรื่อง การจัดให้มีคณะกรรมการตรวจสอบของบริษัทหลักทรัพย์ อาศัยอํานาจตามความในมาตรา 16/6 และมาตรา 113 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 และมาตรา 114 มาตรา 116 และมาตรา 117 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 และมาตรา 133 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 2) พ.ศ. 2542 อันเป็นพระราชบัญญัติที่มีบทบัญญัติบางประการเกี่ยวกับการจํากัดสิทธิและเสรีภาพของบุคคล ซึ่งมาตรา 29 ประกอบกับมาตรา 33 มาตรา 34 มาตรา 41 มาตรา 43 มาตรา 44 และมาตรา 64 ของรัฐธรรมนูญแห่งราชอาณาจักรไทย บัญญัติให้กระทําได้โดยอาศัยอํานาจตามบทบัญญัติแห่งกฎหมาย คณะกรรมการ ก.ล.ต. ทําหน้าที่คณะกรรมการกํากับตลาดทุนตามมาตรา 60 แห่งพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 ออกข้อกําหนดไว้ดังต่อไปนี้ ข้อ ๑ ประกาศนี้มิให้ใช้บังคับกับนิติบุคคลดังต่อไปนี้(1) สถาบันการเงินที่จัดตั้งขึ้นตามกฎหมายอื่นซึ่งได้รับใบอนุญาตประกอบธุรกิจหลักทรัพย์ภายหลังจากมีสถานะเป็นสถาบันการเงินแล้ว(2) บริษัทหลักทรัพย์ที่มีหุ้นจดทะเบียนในตลาดหลักทรัพย์แห่งประเทศไทยข้อ ๒ บริษัทหลักทรัพย์ที่ได้รับใบอนุญาตประกอบธุรกิจหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ การจัดจําหน่ายหลักทรัพย์ การจัดการกองทุนรวม หรือการจัดการกองทุนส่วนบุคคล ต้องจัดให้มีคณะกรรมการตรวจสอบตามมาตรา 89/25 ซึ่งต้องประกอบด้วยกรรมการของบริษัทที่ไม่ได้เป็นผู้ที่รับผิดชอบการบริหารงานประจําวันและมีจํานวนไม่น้อยกว่าสองคน เพื่อทําหน้าที่ตรวจสอบและรายงานผลการตรวจสอบในเบื้องต้นให้แก่สํานักงานและผู้สอบบัญชีทราบข้อ ๓ ในกรณีที่คณะกรรมการตรวจสอบของบริษัทหลักทรัพย์ไม่เป็นไปตามหลักเกณฑ์ในข้อ 2 เนื่องจากการตาย ลาออก หรือถูกสํานักงานเพิกถอนการให้ความเห็นชอบการเป็นกรรมการของบริษัท บริษัทหลักทรัพย์ต้องดําเนินการแก้ไขเพื่อให้คณะกรรมการตรวจสอบของบริษัทเป็นไปตามที่กําหนดภายในเก้าสิบวันนับแต่วันที่เกิดกรณีดังกล่าว และให้ถือว่าบริษัทได้รับการผ่อนผันการจัดให้มีคณะกรรมการตรวจสอบภายในกําหนดระยะเวลานั้นข้อ ๔ ประกาศนี้ให้ใช้บังคับตั้งแต่วันที่ 1 มีนาคม พ.ศ. 2552 เป็นต้นไป ผู้มีอํานาจลงนาม - ประกาศ ณ วันที่ 26 มกราคม พ.ศ. 2552 (นายวิจิตร สุพินิจ)ประธานกรรมการคณะกรรมการกํากับหลักทรัพย์และตลาดหลักทรัพย์หมายเหตุ - เหตุผลในการออกประกาศฉบับนี้ คือ เพื่อกําหนดหลักเกณฑ์ให้บริษัทหลักทรัพย์ประเภทการเป็นนายหน้าซื้อขายหลักทรัพย์ การค้าหลักทรัพย์ การจัดจําหน่ายหลักทรัพย์ การจัดการกองทุนรวม หรือการจัดการกองทุนส่วนบุคคล ที่มิใช่สถาบันการเงินหรือที่ไม่มีหุ้นจดทะเบียนในตลาดหลักทรัพย์แห่งประเทศไทย จัดให้มีคณะกรรมการตรวจสอบตามองค์ประกอบที่กําหนดเพื่อทําหน้าที่ตรวจสอบและรายงานผลการตรวจสอบในเบื้องต้นให้แก่สํานักงานและผู้สอบบัญชีทราบตามมาตรา 89/25 แห่งพระราชบัญญัติหลักทรัพย์และตลาดหลักทรัพย์ พ.ศ. 2535 ซึ่งแก้ไขเพิ่มเติมโดยพระราชบัญญัติหลักทรัพย์และตลาดหลักทรัพย์ (ฉบับที่ 4) พ.ศ. 2551 จึงจําเป็นต้องออกประกาศนี้
ประกาศกระทรวงมหาดไทยเรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ(ตามมติคณะรัฐมนตรี เมื่อวันที่ 3 พฤศจิกายน พ.ศ. 2552)---------------------------------------------------- อาศัยอํานาจตามความในมาตรา 17 แห่งพระราชบัญญัติคนเข้าเมือง พ.ศ. 2522 รัฐมนตรีว่าการกระทรวงมหาดไทยโดยอนุมัติของคณะรัฐมนตรีตามมติคณะรัฐมนตรี เมื่อวันที่ 3 พฤศจิกายน พ.ศ. 2552 ออกประกาศไว้ ดังต่อไปนี้ข้อ ๑ คนต่างด้าวที่จะขอรับอนุญาตให้เข้ามาอยู่ในราชอาณาจักรเป็นกรณีพิเศษตามประกาศนี้ หมายถึงคนต่างด้าวที่มีอายุไม่เกิน 15 ปีซึ่งเป็นบุตรของคนต่างด้าวหลบหนีเข้าเมืองสัญชาติพม่า ลาว และกัมพูชา ที่ได้รับอนุญาตให้เข้ามาอยู่ในราชอาณาจักรเป็นการชั่วคราวเพื่อรอการส่งกลับซึ่งได้จัดทําทะเบียนประวัติหรือบัตรประจําตัวตามกฎหมายว่าด้วยการทะเบียนราษฎร และได้รับอนุญาตให้ทํางานตามกฎหมายว่าด้วยการทํางานของคนต่างด้าว ตามประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ (ตามมติคณะรัฐมนตรี เมื่อวันที่ 26 พฤษภาคม พ.ศ. 2552) ลงวันที่ 30 มิถุนายน พ.ศ. 2552 และประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ ตามมติคณะรัฐมนตรีเมื่อวันที่ 26 พฤษภาคม พ.ศ. 2552 (ฉบับที่ 2) ลงวันที่ 30 กรกฎาคม พ.ศ. 2552 คนต่างด้าวหลบหนีเข้าเมืองสัญชาติพม่า ลาว และกัมพูชา กลุ่มอื่นซึ่งได้มีมติคณะรัฐมนตรีมติสภาความมั่นคงแห่งชาติ หรือคําสั่งของกระทรวงมหาดไทย กําหนดแนวทางปฏิบัติเป็นการเฉพาะไม่อยู่ในข่ายอนุญาตตามประกาศนี้ข้อ ๒ ให้คนต่างด้าวตามข้อ 1 ไปรายงานตัวต่อนายทะเบียนอําเภอหรือนายทะเบียนท้องถิ่น ณ ท้องที่ ที่บิดาหรือมารดาของคนต่างด้าวมีทะเบียนประวัติ ในระยะเวลาระหว่างวันที่ 20 พฤศจิกายน พ.ศ. 2552 ถึงวันที่ 18 ธันวาคม พ.ศ. 2552 เพื่อจัดทําทะเบียนประวัติและบัตรประจําตัวตามกฎหมายว่าด้วยการทะเบียนราษฎร ตามเงื่อนไข และวิธีการ ที่ผู้อํานวยการทะเบียนกลางกรมการปกครองกําหนดข้อ ๓ มิให้นํามาตรา 54 แห่งพระราชบัญญัติคนเข้าเมือง พ.ศ. 2522 มาใช้บังคับแก่คนต่างด้าวตามข้อ 1 ที่ได้ดําเนินการตามหลักเกณฑ์ตามข้อ 2 แห่งประกาศนี้แล้ว ซึ่งได้รับอนุญาตให้อยู่ในราชอาณาจักรเป็นการชั่วคราวเพื่อรอการส่งกลับ ตามระยะเวลาที่บิดาหรือมารดาของคนต่างด้าวดังกล่าวได้รับอนุญาตให้ทํางานข้อ ๔ การสิ้นผลการอนุญาตให้อยู่ในราชอาณาจักรเป็นการชั่วคราว การขออนุญาตออกนอกเขตจังหวัดที่ได้จัดทําทะเบียนประวัติ ให้เป็นไปตามเงื่อนไขตามประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ (ตามมติคณะรัฐมนตรี เมื่อวันที่ 26 พฤษภาคม พ.ศ. 2552) ลงวันที่ 30 มิถุนายน พ.ศ. 2552 และประกาศกระทรวงมหาดไทย เรื่อง การอนุญาตให้คนต่างด้าวบางจําพวกเข้ามาอยู่ในราชอาณาจักรเป็นกรณีพิเศษ ตามมติคณะรัฐมนตรี เมื่อวันที่ 26 พฤษภาคม พ.ศ. 2552 (ฉบับที่ 2) ลงวันที่ 30 กรกฎาคม พ.ศ. 2552 ที่ใช้บังคับกับบิดาหรือมารดาของคนต่างด้าว ทั้งนี้ ตั้งแต่วันที่ 20 พฤศจิกายน พ.ศ. 2552ผู้มีอํานาจลงนาม - ประกาศ ณ วันที่ 20 พฤศจิกายน พ.ศ. 2552 ชวรัตน์ ชาญวีรกูลรัฐมนตรีว่าการกระทรวงมหาดไทย
พระราชกฤษฎีกาพระราชกฤษฎีกากำหนดเขตที่ดินในท้องที่ตำบลบ่อไทย ตำบลวังท่าดี ตำบลท่าด้วง อำเภอหนองไผ่และตำบลสระแก้วอำเภอบึงสามพัน จังหวัดเพชรบูรณ์ให้เป็นเขตปฏิรูปที่ดินพ.ศ. ๒๕๕๒ ภูมิพลอดุลยเดช ป.ร.ให้ไว้ ณ วันที่ ๒๘ กรกฎาคมพ.ศ. ๒๕๕๒เป็นปีที่ ๖๔ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดเขตที่ดินในท้องที่ตำบลบ่อไทย ตำบลวังท่าดี ตำบลท่าด้วง อำเภอหนองไผ่ และตำบลสระแก้วอำเภอบึงสามพัน จังหวัดเพชรบูรณ์ ให้เป็นเขตปฏิรูปที่ดินอาศัยอำนาจตามความในมาตรา๑๘๗ ของรัฐธรรมนูญแห่งราชอาณาจักรไทย และมาตรา ๒๕ วรรคหนึ่งแห่งพระราชบัญญัติการปฏิรูปที่ดินเพื่อเกษตรกรรม พ.ศ. ๒๕๑๘อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย จึงทรงพระกรุณาโปรดเกล้าฯให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกากำหนดเขตที่ดินในท้องที่ตำบลบ่อไทย ตำบลวังท่าดี ตำบลท่าด้วง อำเภอหนองไผ่ และตำบลสระแก้วอำเภอบึงสามพัน จังหวัดเพชรบูรณ์ ให้เป็นเขตปฏิรูปที่ดิน พ.ศ. ๒๕๕๒มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓ให้ที่ดินในท้องที่ตำบลบ่อไทย ตำบลวังท่าดี ตำบลท่าด้วง อำเภอหนองไผ่และตำบลสระแก้ว อำเภอบึงสามพัน จังหวัดเพชรบูรณ์ภายในแนวเขตตามแผนที่ท้ายพระราชกฤษฎีกานี้เป็นเขตปฏิรูปที่ดินมาตรา ๔ให้รัฐมนตรีว่าการกระทรวงการคลังรัฐมนตรีว่าการกระทรวงเกษตรและสหกรณ์และรัฐมนตรีว่าการกระทรวงมหาดไทยรักษาการตามพระราชกฤษฎีกานี้ผู้รับสนองพระบรมราชโองการอภิสิทธิ์ เวชชาชีวะนายกรัฐมนตรี[เอกสารแนบท้าย]๑.แผนที่ท้ายพระราชกฤษฎีกากำหนดเขตที่ดิน ในท้องที่ตำบลบ่อไทย ตำบลวังท่าดีตำบลท่าด้วง อำเภอหนองไผ่ และตำบลสระแก้ว อำเภอบึงสามพัน จังหวัดเพชรบูรณ์ให้เป็นเขตปฏิรูปที่ดิน พ.ศ. ๒๕๕๒(ดูข้อมูลจากภาพกฎหมาย)หมายเหตุ :-เหตุผลในการประกาศใช้พระราชกฤษฎีกาฉบับนี้ คือ เนื่องจากในท้องที่ตำบลบ่อไทยตำบลวังท่าดี ตำบลท่าด้วง อำเภอหนองไผ่ และตำบลสระแก้ว อำเภอบึงสามพันจังหวัดเพชรบูรณ์ มีเกษตรกรผู้ไม่มีที่ดินประกอบเกษตรกรรมเป็นของตนเอง หรือมีที่ดินเล็กน้อยไม่เพียงพอแก่การครองชีพหรือต้องเช่าที่ดินของผู้อื่นประกอบเกษตรกรรมอยู่เป็นจำนวนมากและโดยที่คณะรัฐมนตรีมีมติให้ดำเนินการปฏิรูปที่ดินเพื่อเกษตรกรรมในที่ดินเขตป่าสงวนแห่งชาติป่าลำกง และป่าคลองตะโก ในส่วนที่มีสภาพเป็นป่าเสื่อมโทรมแล้ว สมควรกำหนดเขตที่ดินในท้องที่ดังกล่าวให้เป็นเขตปฏิรูปที่ดิน จึงจำเป็นต้องตราพระราชกฤษฎีกานี้วิภา/ปรับปรุง๑ พฤษภาคม ๒๕๕๘[๑] ราชกิจจานุเบกษาเล่ม ๑๒๖/ตอนที่ ๕๑ ก/หน้า ๔๖/๕ สิงหาคม ๒๕๕๒
ประกาศกระทรวงสาธารณสุขประกาศกระทรวงสาธารณสุขเรื่องสถานที่ผลิตเครื่องมือแพทย์ อาศัยอำนาจตามความในมาตรา ๕ และ มาตรา ๑๖ (๘)แห่งพระราชบัญญัติเครื่องมือแพทย์ พ.ศ. ๒๕๕๑อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคล ซึ่งมาตรา๒๙ ประกอบกับมาตรา ๓๓ มาตรา ๔๑ มาตรา ๔๓ และมาตรา ๔๕ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมายรัฐมนตรีว่าการกระทรวงสาธารณสุขออกประกาศไว้ ดังต่อไปนี้ข้อ ๑ให้ผู้ขอจดทะเบียนสถานประกอบการผลิตเครื่องมือแพทย์ต้องจัดให้มีสถานที่ผลิตและอุปกรณ์ที่ใช้ในการผลิต การควบคุมคุณภาพและการเก็บรักษาเครื่องมือแพทย์ ดังนี้(๑)สถานที่ผลิตเครื่องมือแพทย์จะต้องตั้งอยู่ในทำเลที่เหมาะสม ถูกสุขลักษณะไม่มีอาณาเขตติดต่อกับแหล่งสกปรก น่ารังเกียจหรือแหล่งซึ่งสิ่งสกปรกมีโอกาสปนเปื้อนกับวัตถุดิบ กระบวนการผลิตเครื่องมือแพทย์ที่ผลิตแล้วหรืออื่น ๆ ที่เกี่ยวข้อง(๒)โครงสร้างของสถานที่ผลิตเครื่องมือแพทย์ต้องเป็นอาคารก่อสร้างด้วยวัตถุที่ถาวร แข็งแรงมั่นคง และสามารถรักษาความสะอาดได้ง่าย(๓) อาคารสถานที่ผลิต บรรจุหรือเก็บเครื่องมือแพทย์รวมถึงวัตถุดิบ ต้องจัดให้อยู่ในสภาพที่เรียบร้อยสะอาดถูกสุขลักษณะ สามารถป้องกันมิให้แมลง สัตว์หรือสิ่งอื่นเข้ามาปะปนหรือปนเปื้อน และจัดให้มีแสงสว่าง การถ่ายเทอากาศอย่างเหมาะสมเพียงพอต่อการปฏิบัติงาน(๔)ภายในอาคารสถานที่ผลิตเครื่องมือแพทย์ต้องแบ่งเป็นสัดส่วนเหมาะสมสามารถป้องกันการปนเปื้อนจากภายนอก และประกอบด้วยห้องหรือพื้นที่ต่าง ๆตามความจำเป็น สำหรับการเก็บวัตถุดิบ การเก็บบรรจุภัณฑ์ การผลิตเครื่องมือแพทย์การควบคุมคุณภาพ การบรรจุหีบห่อ การเก็บเครื่องมือแพทย์สำเร็จรูปการเก็บเครื่องมือแพทย์ที่บกพร่องจากการผลิต หรือที่เรียกเก็บคืนจากท้องตลาดการล้างทำความสะอาดอุปกรณ์การผลิต และอื่น ๆ(๕)อุปกรณ์และเครื่องมือที่ใช้ในการผลิตและการควบคุมคุณภาพมาตรฐานตลอดจนการเก็บรักษาเครื่องมือแพทย์ต้องมีลักษณะและจำนวนที่เหมาะสม เพียงพอต่อการใช้งานมีความสะอาดและมีการป้องกันไม่ให้ปะปนหรือปนเปื้อนกับวัตถุหรือสิ่งสกปรก ทั้งนี้ชนิด ลักษณะและจำนวนเครื่องมือดังกล่าวอย่างน้อยให้เป็นไปตามหลักวิชาการสำหรับเครื่องมือแพทย์นั้น ๆหรือตามที่สำนักงานคณะกรรมการอาหารและยาเห็นชอบ(๖)อุปกรณ์และเครื่องมือที่ใช้ในการผลิตเและการควบคุมคุณภาพมาตรฐานตลอดจนการเก็บรักษาเครื่องมือแพทย์ตาม(๕) ต้องมีการดูแล บำรุงรักษาและสอบเทียบตามความจำเป็นเพื่อให้เหมาะสมต่อการใช้งาน(๗) ระบบสุขลักษณะและการควบคุมสิ่งแวดล้อม อาทิระบบระบายน้ำทิ้ง การกำจัดสิ่งปฏิกูล การรักษาความสะอาด การแต่งกายของพนักงานการถ่ายเทอากาศ และความปลอดภัยต้องมีความเหมาะสมตามความจำเป็นข้อ ๒[๑]ประกาศนี้ให้ใช้บังคับนับแต่วันถัดจากวันประกาศในราชกิจจานุเบกษาเป็นต้นไปประกาศณ วันที่ ๒๘ กรกฎาคม พ.ศ. ๒๕๕๒วิทยาแก้วภราดัยรัฐมนตรีว่าการกระทรวงสาธารณสุขปริยานุช/ผู้จัดทำ๖ตุลาคม ๒๕๕๒นันท์นภัสร์/ตรวจ๑๒ตุลาคม ๒๕๕๒[๑]ราชกิจจานุเบกษา เล่ม ๑๒๖/ตอนพิเศษ ๑๔๕ ง/หน้า ๒๒/๑ ตุลาคม ๒๕๕๒